కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
స్టీవ్‌స్మిత్‌ను ఢీకొట్టిన రబాడపై సస్పెన్షన్..?
దక్షిణాఫ్రికా ఫాస్ట్ బౌలర్ కగిసో రబాడ మైదానంలో మళ్లీ క్రమశిక్షణ తప్పాడు. ఇటీవల భారత్‌తో ముగిసిన సుదీర్ఘ సిరీస్‌లో
Samayam Telugu | Updated:
Mar 10, 2018, 03:13PM IST
స్టీవ్‌స్మిత్‌ను ఢీకొట్టిన రబాడపై సస్పెన్షన్..?
దక్షిణాఫ్రికా ఫాస్ట్ బౌలర్ కగిసో రబాడ మైదానంలో మళ్లీ క్రమశిక్షణ తప్పాడు. ఇటీవల భారత్‌తో ముగిసిన సుదీర్ఘ సిరీస్‌లో విరాట్ కోహ్లి, శిఖర్ ధావన్‌లపై కవ్వింపు చర్యలకి దిగిన ఈ పేసర్.. తాజాగా ఆస్ట్రేలియాతో జరుగుతున్న టెస్టు సిరీస్‌లో ఉద్దేశపూర్వకంగా స్టీవ్‌స్మిత్‌ని ఢీకొని తప్పుచేశాడు. పోర్ట్ ఎలిజబెత్ వేదికగా జరుగుతున్న ఈ టెస్టులో రబాడ విసిరిన బంతిని అంచనా వేయడంలో తడబడిన స్మిత్ వికెట్ల ముందు ఎల్బీడబ్ల్యూగా దొరికిపోయాడు. అయితే.. ఈ ఔట్‌పై అనుమానం వ్యక్తం చేసిన స్మిత్‌ డీఆర్‌ఎస్ కోరేందుకు సిద్ధమవుతుండగా.. అతడిని సమీపించిన రబాడ భుజంతో ఢీకొంటూ ముందుకు వెళ్లాడు.
#SAvAUS This nudge between Rabada and Smith will no doubt be reviewed by the match referee pic.twitter.com/2ln0tmTOln
— Michael Sherman (@Golfhackno1) March 9, 2018
మైదానంలో ఇలా ఉద్దేశపూర్వకంగా ప్రత్యర్థి ఆటగాడ్ని గాయపర్చేందుకు ప్రయత్నిస్తే.. అతనిపై ఐసీసీ క్రమశిక్షణ చర్యలు తీసుకుంటుంది. రబాడ చేసిన తాజా తప్పుకి అతని మ్యాచ్ ఫీజులో భారీ కోతతో పాటు అతని ఖాతాలో కనీసం మూడు డీమెరిట్ పాయింట్లు చేర్చే అవకాశముంది. గత ఏడాది రెండు సందర్భాల్లో రబాడ ఇలా క్రమశిక్షణ తప్పడంతో ఐదు పాయింట్లు చేరాయి. శ్రీలంక క్రికెటర్ డిక్వెల్లాతో ఒక మ్యాచ్‌లో, ఇంగ్లాండ్ క్రికెటర్ బెన్‌స్టోక్స్‌తో ఒక టెస్టులో రబాడ హద్దులు మీరి ప్రవర్తించడంతో గత ఏడాది ఐసీసీ అతనికి జరిమానాతో పాటు డీమెరిట్ పాయింట్లు చేర్చింది. తాజా తప్పుతో అతని ఖాతాలో మరో పాయింట్ చేరినా.. కనీసం రెండు టెస్టులు సస్పెన్షన్ వేటు పడే అవకాశముంది. అదే జరిగితే.. ఆస్ట్రేలియా మిగిలిన రెండు టెస్టులకి రబాడ దూరమవ్వాల్సి వస్తుంది. తొలి టెస్టులో ఆస్ట్రేలియా 118 పరుగుల తేడాతో గెలుపొందిన విషయం తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.